Sagredo convoca als partits polítics a formar la Comissió de l’Ús del Valencià
10/09/2015

# Sagredo convoca als partits polítics a formar la Comissió de l’Ús del Valencià

[![Sagredo convoca als partits polítics a formar la Comissió de l’Ús del Valencià](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

10.09.2015

L’Alcalde de Paterna, Juan Antonio Sagredo, ha convocat hui als partits polítics a formar la Comissió de l’Ús del Valencià, un òrgan de treball que té com a finalitat assessorar i assistir la Regidoria de Tradicions, Cultura i Foc que depén de la regidora, Paqui Periche. La presidència de la Comissió correspon a la regidora, però els partits polítics amb representació plenària han d’anomenar almenys un representant.

Juan Antonio Sagredo ha afirmat que l’Ajuntament “defensarà l’ús de la llengua als òrgans municipals” i ha posat en valor el manteniment de la Comissió de l’Ús del Valencià, “per tal de cuidar d’una llengua en clar retrocés després de la desaparició de RTVV”.

A la Comissió, a més d’un vicepresident/a, hi haurà en compliment del Reglament Orgànic Municipal (ROM) almenys un representant de les formacions polítiques del Ple de l’Ajuntament de Paterna. També estarà present el cap de l’Oficina d’Ús del Valencià, entre altres.